མི་ཉག་རབ་འབྱམས་པ་མགོན་པོ་དཔལ་ནི།
མི་ ་ཉག་རབ་འབྱམས་པ་མགོན་པོ་དཔལ་ནི་མི་ཉག་ཏུ་འཁྲུངས། ཆུང་ངུ་ནས་རྗེ་བདུན་པའི་ཞབས་
བསྙེན་ཏེ། འབྲས་ཡུལ་རྫོང་དཀར་དུ་སློབ་གཉེར་གྱིས་ཤོག་སྩལ་བཞིན་བྱོན། ཀུན་མཁྱེན་བྱམས་ཆེན་
རབ་འབྱམས་པ་བསྟེན་ཏེ་མཁས་པར་སྦྱངས། ཕྱིས་རྗེ་ཡིས་ཀརྨ་གྲྭ་ཚང་གསར་འཛུག་ལ་གྲྭ་པ་ཉུང་ཙམ་
གྱི་བླ་ཆོས་དབུ་གསུམ་གའི་གོ་མཛད་དེ་དཀའ་བ་མཛད་པས་རིང་པོ་མ་ལོན་པར་བློ་གསལ་གྱི་དགེ་འདུན་
ཆེས་མང་དུ་འཕེལ། སྐྱེད་ཚལ་ཆོས་རྗེ་འཇམ་དབྱངས་པ་དང་ཐུགས་ཆེར་གཤིམ་པས་མཁན་ཆེན་གཡག་
པའི་ཆོས་གན་སྐྱེད་ཚལ་གྱི་གཎྜི་དང་པོ་བ་གཅིག བཅའ་ཡིག་ཆུང་བ། ཡང་འབྲོག་དཀའ་བཅུ་པ་ནམ་
མཁའ་རྒྱལ་མཚན་པ་དང་བཅས་གྲྭ་ཚང་ཚུགས་པའི་ལེགས་ཇར་གནང༌། སྐྱེད་ཚལ་བ་སྨྱུག་ལ་བ་སོགས་
::
634

སུ་ཆོས་བར་ལ་འབྱོན་དུས་ཚོགས་དང་རིག་ལུང་བསྲེ་བའི་སྲོལ་བྱུང༌། མདོར་ན་ཆོས་རྗེ་མི་ཉག་པ་དེ་
ཐུགས་རྒྱུད་བཟང༌། སློབ་མ་ཐམས་ཅད་ལ་ཐུགས་ཐག་པ་ནས་བརྩེ་བས་སློབ་གཉེར་ཅུང་སྨར་བ་རྣམས་
ལའང་ལྷག་པར་གསོལ་རས་སོགས་མཛད། སྦྱིན་བདག་དད་ཅན་མང་པོས་ཟླ་རེ་བཞིན་ན་བཟའ་ཆ་ཚང་
མང་དུ་ཕུལ་པ་མང་ཇཪ་བསྒྱུར་ནས་དགེ་འདུན་པར་དྲངས་གོས་མེད་པ་ལ་གནང༌། ན་བཟའ་ཕྱི་མ་དེ་
སར་རྙིང་གང་ཡིན་དེ་ག་ཉི་ཆང་ཐམས་ཅད་ལ་གསོལ་བ་མ་གཏོགས་བཟང་ངན་འདེམ་ག་སྤོ་ལེན་མི་
མཛད། གྲྭ་ པ་རྣམས་ ཁ་ཤས་ནས་ རེས་ མོས་ ཀྱི་ཉིན་རེ་ བཞིན་ ཇ་གུང་ ཚིགས་ ཆག་ མེད་ གནང༌ ། སློབ་
གཉེར་སྨར་བ་རྣམས་སྲོད་ཆོས་ཀྱང་ཞུ་ཆོག་ཐོར་ཆོས་ལ་རྟག་ཏུ་ཕེབས། ཆོས་འདོན་སྐུ་རིམ་ལ་ཡང་གྲལ་
དབུར་རྟག་ཏུ་ཕེབས་ཤིང་ཐུགས་དམ་ཁོ་ན་མཛད། ཁ་ཆར་ལྷག་པ་ཉི་ཚན་ཅི་བྱུང་ཡང་གཡོ་མེད་དུ་བཤད་
ཉན་ཁོ་ན་མཛད། བསྟན་འགྲོར་དགོངས་པའི་ཆོས་འཆད་པོ་མཛད་སྐྱོང་དེ་ལྟ་བུ་ཞིག་དགོས་རྒྱུར་སྣང་
ངོ༌། །སྐུ་ཚེའི་མཇུག་ལ་ཕར་ཚད་ལ་སོགས་ལ་ཡིག་ཆ་མཛད་ན་ལེགས་རུང་སྒྲོས་མི་གཅིག་པར་ཆགས་
སྡང་གི་རྒྱུར་འགྲོ་ཡེ་མི་བྱེད་གསུངས། གྲྭ་པ་ཐམས་ཅད་ཀྱང་ཤིན་ཏུ་གུས་ཞེན་ཆེ་བས་མཐར་བསྙུན་པ་
དང་སྐུ་གཤེགས་དུས་ལྷུར་བཟེད་ཟླ་གམ་ལྷག་པོ་སོགས་ཡོད་དོ་ཅོག་རྗེ་དེའི་སྐུའི་དགོངས་རྫོགས་སུ་
བཏང༌། མཐར་གྲྭ་པ་རྣམས་སྙིང་རྗེ་ཁོ་བོ་ནི་དགའ་ལྡན་དུ་འགྲོ་གསུང་ཏེ་གཤེགས། མེ་ཏོག་གི་ཆར་ཁ་བ་
ལྟར་བབ། དགེ་བཤེས་དཀའ་བཅུ་བསྟན་དར་ཞེས་གསང་ཕུའི་ཚོགས་པས་ཀྱང་ཚད་མ་ལ་འགྲན་པར་མི་
ནུས་པའི་མཁས་པའི་རྩེར་སོན་དེ་ལ་སོགས་པ་སློབ་མའི་ཚོགས་སུ་མཁས་པ་དང་ཁྱི་ཐུལ་སྐུ་སྐྱེ་སོགས་
གཞན་དོན་ནུས་པ་མང་དུ་བྱུང་ངོ་། །